Vasknarva foogt
Vasknarva foogt (saksa keeles Vogt von Neuschloss) oli Liivi ordu käsknik, kes valitses Vasknarva foogtkonda. Esimene Vasknarva foogt on teada aastast 1433, foogtkond eksisteeris aga arvatavasti ka varem. Viimane Vasknarva foogt kaotas oma valdused 1558. aastal, mil venelased need vallutasid. Vasknarva foogt polnud eriti oluline ordukäsknik ja oli pigem Narva foogti abiline piirikaitsel.